**Учител по гражданско образование**

Философският факултет организира и провежда обучение за получаване на допълнителна професионална квалификация „Учител по гражданско образование“, за хора със завършено висше образование в определени професионални направления. Обучението е с продължителност от една година (два семестъра) и е в задочна форма.

**Условия за прием:** Обучението за придобиване на професионална квалификация „Учител по гражданско образование“ е предназначено за хора със завършено висше образование в някое от следните професионални направления: 1.2 Педагогика, 2.2 История и археология, 2.3 Философия,3.1 Социология, антропология и науки за културата, 3.2 Психология, 3.3 Политически науки, 3.6 Право, 4.4 Науки за земята.

Обучението завършва с полагане на държавен практико-приложен изпит. При успешно полагане на изпитите, обучаемите получават свидетелство за професионална квалификация „Учител по гражданско образование“.

***Подаване на документи:***

* Документи по електронен път се подават на имейл адрес: filosofski@swu.bg;
* Документи на хартиен носител се подават в Учебен корпус № 1, кабинет 485 при г-жа Гергана Ангелова – секретар на Философския факултет. За допълнителна информация: тел. +359 73 588 520

***Срок за подаване на документи:***

От 01.09.2023 г. до 25.09.2023 г.

Провеждането на курса за получаване на допълнителна професионална квалификация „Учител по гражданско образование“в ЮЗУ „Неофит Рилски“ е съобразено с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и Наредбата за държавните изисквания за придобиване на професионална квалификация „Учител“.